पाएं अपने शहर की ताज़ा ख़बरें और फ्री ई-पेपरडाउनलोड करें
गर्मी का मौसम चरम पर है। इस मौसम में कूल और कम्फर्ट ड्रेसेस का चयन पहली प्राथमिकता होती है। लेकिन कूल और कम्फर्ट ड्रेस के साथ भी आप स्टाइलिश कैसे रह सकती हैं, यही बताने की एक कोशिश है इन बॉलीवुड दीवाज के जरिए ....
ब्लाउज टॉप
दीया मिर्जा अक्सर अपनी सादगी भर पोशाकों के कारण भी चर्चा में रहती हैं। उन्होंने गर्मी के इस मौसम में हल्की आसमानी रंग की ड्रेस को चुना है। दीया ने आसमानी रंग के ब्लाउजी टॉप को हिप्पी सैंडल (हालांकि, सैंडल तस्वीर में नजर नहीं आ रहे) के साथ मिक्स कर दिया है। पसीने भरी चिपचिपी गर्मी में यह भी एक अच्छा विकल्प है।
आरामदायक पहनावा
चारकोल ब्लैक हालांकि गर्मी का रंग नहीं है, लेकिन अगर फैब्रिक कॉटन हो तो फिर यह भी गर्मी को हराने में पीछे नहीं रहेगा। यहां अदिति राव ने ऐसा ही किया है। घुटनों से थोड़ी ऊपर फ्रॉकनुमा ड्रेस। इससे बेहतर आरामदायक पहनावा और क्या होगा? इससे आप घर में ट्रेडमिल पर पसीना भी बहा सकती हों तो पास की दुकान तक जाने में भी कोई हर्ज नहीं।
सुपर इजी ब्रीजी रैप ड्रेस
डायने वॉन फुरस्टेनबर्ग ने 60 के दशक में सुपर इजी ब्रीजी रैप ड्रेस का आविष्कार किया था। दुनिया भर की महिलाओं ने इसे हाथो-हाथ अपनाया था। इसी तरह की पोशाक में मलाइका अरोरा खान एक लाल रंग के क्लच के साथ ‘तापमान’ बढ़ाने का काम कर रही हैं। हालांकि बढ़ते वास्तविक तापमान में उनकी यह पोशाक एक अच्छी पसंद हो सकती है।
ऑफ शोल्डर ब्लाउज
गर्मियों के लिए सबसे अच्छी पोशाक हल्के रंग की मानी जाती है। उस पर भी अगर सफेद रंग हो तो क्या कहना। कैटरीना कैफ ने गर्मियों के लिए ऐसी ही ड्रेस का चयन किया है। ऑफ शोल्डर ब्लाउज और पारदर्शी आस्तीन गर्मी के लिए बेहतरीन विकल्प है। यहां ऑफ शोल्डर ब्लाउज और पारदर्शी आस्तीन भी अपनी पूरी गरिमा के साथ है।
सादगी के साथ कंट्रास्ट
पफी स्लीव्स हमेशा जादू पैदा करती हैं और धारियां सादगी का प्रतीक होती हैं। आलिया भट्ट ने गर्मी के इस मौसम को मात देने के लिए हल्के रेडिश कलर की एंकल लेंथ ड्रेस चुनी है। यह एक बहुत ही ख़ूबसूरत पोशाक है जिसे उन्होंने हल्के पीले रंग के रेट्रो स्टाइल सैंडल के साथ पहन रखी है। सब कुछ सिंपल है, लेकिन कमर पर बड़ा-सा बेल्ट सादगी के साथ कंट्रास्ट पैदा कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva awa_Deva hin_Deva mai_Deva hin_Deva hne_Deva hin_Deva hne_Deva hin_Deva zho_Hant eng_Latn